| „AIDO“ PRIEDAS VAIKAMS | 


TAU, TĖVYNE! 


Tau, tėvyne, čia šiuos posmus 


Aš skiriu, 
Nes tave labiau už viską 
Aš myliu. 
O tėvyne! Aš dėkingas 
Tau už tai, 
Kad mane žemelėj savo 
Auginai. ; 
Nors kažin kur ir auksinė 
Būt šalis, 
Bet tave labiau mylėčiau 
Aš už vis. 


Ar padangėj šviečia saulė, 

Ar audra, 

Mano žemė, tėviškėlė, 

= Man šventa. 
Aš skiriu, tėvyne, savo 
Tau jėgas!.. 
Nes tokios gražios šalelės 
Nieks neras! 
J. Mackevičius. 


ala rarotas 


Gieda rytas. Žaidžia snaigės, 
Supas, skrenda, lyg plaštakės. 
Ei atspėk, baltoji žeme, 

Kam širdis džiaugsmus pasako? 


Bėga kelias pro beržyną, 
Skamba miškas apšarmotas. 
Kas ten veja tylią naktį? 
— Skuba žmonės į rarotas. 


Juokias mėnuo, meldžias žvaigždės, 
O altoriuj saulė žydi. 

Džiaukis tu, gražus pasauli, 
Niekas džiaugsmo nepavydi. 


K. Pedarauskaitė. 


Rima 


Jonelio nuotykis 


Vienas Jonelio batelis po 
stalu, kitas prie krosnies. Kel- 
naitės ant suolo, marškinėliai 
ant žemės. O čia naktis. Baisu, 
tamsu. Vieni kitų negali su- 
sirasti. O Jonukas miega, 
knarkia. 

— Blogas mūsų šeiminin- 
kas, — pradeda kelnaitės. — 
Klausykite, marškinėliai, eiki- 
me ieškoti geresnio šeimi- 
ninko. 

— lr aš eisu su jumis, — 
tarė suglamžytas, lovoje pa- 
mestas švarkelis. 

— Ir aš! — atsiliepė kepu- 
raitė. 

— lr aš, 
teliai. 

Tuo tarpu pabudo emalis 
Žiūri — baisumas! Kas čia da- 
rosi: drabužiai ir bateliai bėga. 


ir aš! — tarė ba- 


— Kur jūs einate? —klau- 
sia jis. 


— Blogai su mumis el- 
giesi, nenorime tau tarnauti, 
išeiname! 


Nusigando Jonelis, iššoko 
iš lovos. ir pasileido vytis. 

Pribėgo upę. O čia kelnai- 
tės upėn šlukšt, batai—plumpt, 
kepuraitė —čiūl.. 

O Jonelis paskui kaip šoko 
i šaltą vandenį... | 

— Ai! — suriko išsigandęs. 
Kas tau, vaikeli? pa- 
klausė mamytė, pakilusi iš 
lovos. 

— Aaa, tai tik sapnas. 

Pašoko  Jonelis, sutvarkė 
drabužėlius ir vėl atsigulė jau 
visai ramus. 

Nuo to 


laiko Jonelis dra- 


"bužėlius tvarko kas vakarą. 

SUSITAIKĖ 


Marytė įbėgo į gričią labai 
pikta. Kodėl, tai dievai ją žino. 


Pripuolė prie lentynėlių... 

— Kas prikrovė žaislų ant ma- 
no lentynėlės? — piktai paklausė 
Jonelį. 

— Nekliūdyk, tai Kęstuko! 

— Manai, aš jo bijosiu! Kad 
trenksiu, tai visi jo arkliukai iš- 
lakstys! 

Ir mostelėjo ranka. Džinn! nu- 
krito visi arkliukai ir kareivėliai 
ant žemės, dargi pati Marytė per- 
sigando. Atsigrįžo... Tarpdury sto- 
vėjo Kęstukas. Puolė Marytė vir- 
tuvėn, norėjo duris užtrenkti ir už- 
sklęsti, bet nesuskubo. Kęstukas ke- 
liais trinktelėjo, ir durys atsidarė. 

— Mama! — suriko Marytė. 

— Kam sukūlei žaisliukus! — 
riktelėjo Kęstukas, kumštis aukš- 
tyn iškėlęs. 

Marytė norėjo prieštarauti. Pa- 
kelė akis ir... persigando. Kęstukas 
ir jo kumštys atrodė labai baisiai. 
lr iš tikrųjų, Kęstukas buvo daug 
už Maryte didesnis ir lengvai ga- 
lėjo ją sumušti, juo labiau, kad 
mamytės namie nebuvo. 

Maryte pakėlė rankeles, užsi- 
dengė galvą, susitraukė, susilenkė... 

Kęstukas norėjo paleisti kumš- 


tis, bet pagailo sesutės: tokia 
maža, silpnutė, išsigandusi... „O 
dovanoti negali“, perbėgo per 


galvą mintis. 
— Na, dovanoju, —ištarė, paga- 


liau, Kęstukas, —bet, jei daugiau,taip 
padarysi, tai pamatysi! A tu! 

Ir išėjo. 

Marytė pažvelgė į kambarį pro 
duris. Keęstukas rinko žaisliukus ir 
ašaras šluostė. Marytei sarmata 
buvo: juk dabar Keęstukas galėjo 
visas jos lėlytes išdaužyti, bet jis 
to nepadarė. Savo žaisliukus Kęs- 
tutis sudėjo į dėžutę. 

Visą savaitę Marytė nekalbėjo 
su Kęstuku, — sarmata jai buvo į 
akis jam pažiūrėti. 

Sekmadienį vakare ateina Kes- 
tukas prie žaisliukų — nė vieno 
nėra. 

-— Tai tu, Maryte! Palauk! — ir 
puolė prie jos lentynėlių, norėjo 
jos lėles išdaužyti. Žiūri—ant Ma- 
rytės lentynėlės stovi puikiai su- 
statyti jo senieji žaisliukai ir dar 
visa eilė naujų, dar gražesnių, negu 
tie, kurie buvo sumušti. Kestukas 
nustebo. 

Tuo tarpu įėjo Marytė. 

— Ar tu nepyksti ant manęs? 

Bet Kestukas nieko neatsakė ir 
išbėgo pro duris. Po valandėlės 
atsinešė savo vežimėlį, kurį tėvas 
jam buvo padaręs. 

-- Aš tau, Maryte, atiduosiu tą 
vežimėlį, juk tu neturi. su kuo lė- 
lių pavažinėti, aš sau kitą pasida- 
rysiu. 

Daugiau Kęstukas su Maryte 
nesipyko. Dabar kartu žaidžia ir 
žaisliukų viens kitam nebemėto. 

Tvirtovė 


Vytukas ir Aldutė labai su- 
tinka. Juodu niekuomet nesi- 
bara. Vytukas dargi retai kuo- 
met širsta. 

Vytuko ir Aldutės tėvelis 
yra "stalius. Tėvelis padarė 
jiems iš medžio daug dailių 
plytelių ir lentelių. 

Kartą Vytukas su Aldute 
statė tvirtovę. 

— Pastatykime tvirtą, kad 
priešas nesugriautų, — ragina 
Aldutė. 

Jau baigė statyti... tik iš 
kur buvęs Rainiukas išlindo 
iš po suolo. Šast! šast! kad 
ėmė po pirkią bėgioti. 

— A skač! a skač!— šau- 

nu Ugis 


paimta! 


kia Aldutė, o Rainiukas tik 
šast ant tvirtovės. 

Brrr, pasipylė tvirtovė, kai 
nuo bombų — į visas puses. 

— Ail — suriko Aldutė. — 
A skač tul.. 

O Vytukas juokiasi. 

— Tvirtovė paimta! Tvir- 
tovė paimta! Bravo Rainiukas! 

O Rainiukas persigando, pa- 
ėmęs tvirtove. - Užšoko ant 
krosnies ir pasislėpė. 


Barė ponas katinėlį, 
Kam sukūlė ąsotėli. 
— Katinėli, nu-nu-nu! 
Tave lupti ketinu. 
Atsiuntė Dagilis. 


| — nd 


Prikelk, motule 


— Nors merksis akys, 
šalta šalnelė — 
prikelk, motule, 

anksti rytelį. 


— Mano mažyti, 
mano pupele, 

ką tu darysi 
anksti rytelį? 


— Prausiu burnelę, 
melsiu Dievulį 
tau sveikatėlės, 
broliui, tėvuliui. 


O po maldelės. 

ir pusrytėlių 
imsiu skaityti 
visiems „Varpelį'“. 


Taip jį pamėgau, 
taip pamylėjau, 
kad be jo būti 
aš negaliu jau. 
Jis mano draugas, 
mano vadovas: 
jame sukrauta 
manieji norai. 
Laukutis. 

Kalėdų šventėms gavome batelius, 


Vincuko antelė 


Gavo Vincukas iš tetos var- 
dinėm margą antelę su rau- 
donais rateliais. Išėjo abu pa- 
sivaikščioti i sodą. O sode 
daugybė lapų. Važiuoja antelė 
per lapus paskui Vincuką. 

— Kva-kva! Dabok mane, 
dar paklysiu tarp tų kalnų! 
„ Atvažiavo prie prūdo. 

“4 — Ai, ai, kokia jūra! — 
kvaksi nusigandusi antelė. 

Prūde plaukioja antys. 

— Kva-kval Sesutės, paim- 
kite ir mane su savim! - pra- 
šo Vincuko antelė. | 

Užpyko antys, pasipurtė ir 
sako: 


— Matai kokia! rateliais 
važiuoja ir mus sesutėmis va- 
dina. Matėte toki akiplėšą, 
kva-kva. 

— Vinceli, važiuokime, nes 
su jomis negalima susikalbėti. 


Nuvažiavo į pievą. Užtiko 
balelę kelyje. 


— Kva-kval! Puikus prūdas. 
Aš, Vinceli, noriu paplaukioti, 
— prašo nudžiugusi antelė. 

Ir nuplaukė, visai kaip tikra 
antelė, tik rateliai truputį buvo 
matyti. 


Vincukas labai džiaugėsi. 

Kai lapeliai krito 


Kai lapeliai krito Aš bridau per sodą, 
Geltoni po kojų, Aukso lapais klotą, 
Su žiedais nuvytusiais Verkė liepos juodos, 
Vasaros raudojau. Obels samanotos. 


Purtė seną klevą 
Šaltas piktas vėjas, 
Džiaugėsi jau žalią 
Vasarą praėjus. 


6. Kalpokas 


ARKLYS 


Ką mano tas aklas arklys, 
Kurs, tempęs vežimą, užduses sustoja, 
Aptvorkdamas kosti ir sunkiai kvėpuoja? 
Jo šonai — vien kaulai, oda apdraskyta, 
Suraižyta smūgių, žaizdom nusagstyta. 
„Ką mano tas senas arklys? 


Pavalkuos mediniuos kas dieną apkaltas, 
Ar sniegas, ar pūgos, ar karšta, ar šalta, 
Darbuojas kantriausiai, niekad nerūgoja, 
Nors žmonės nė kartą botagais jį tvoja, 
Kuomet atsidusti nuvargęs sustoja, 

Ką mano tas vargšas arklys? 


Sunki jo dalužė, baisi tai vergovė. 

Jo liūdesio galo nematos lig šioliai, 

Ir štai, po taip kieto gyvenimo šito, 

Ateis jo arklidėn mirtis neprašyta, 

Ir perblokš arklyną, ir odą nulups jam, 

O išmestas kūnas gulės, kol supus sau, — 
Ką mano apleistas arklys? 


Viltis vienatinė —- gal Dievas aukščiausias, 
Kurs Tėvu vadinas daiktų visokiausių, 
Priims jį pas save į laimės pievelę, 
Paskleis jam žalių ir sultingų žolelių, 
Jam, — tarnui žvėrelių valdovo „protingo“, 
Beširdžio žmogaus — neteisingo — 

Taip mirdamas mano arklys. 


Jeva Šelburg, vertė Dilgė 


V-A.R-B-E ES 


D 


Kinų vaikai mokcsi skaityti, rašyti 


Kur makaronai auga 


— Mamyte, iš kur imasi 
duona? —klausia mažiukas Vy- 
tukas. 


— Aùga, vaikeli, vasarą 
rugiai, kviečiai ir miežiai lau- 
kuose. Grūdai prinoksta, žmo- 


nės grūdus iškula, nuveža 
malūnan, sumala, o iš miltų 
darome košę, ragaiši, „duo- 
nute... 

— O aš, mamyte, žinau 
vieną daiktą, kuris auga, o 


labai gardus. 


paskiau yra 
=D Kas? 
— Ogi obuoliai — jie auga 
ir noksta mūsų obelėlėj. 
— Tiesa, tiesa. 
— Bet, mamyte... 
— Ko tau,vaikeli? Ką taip 
mąstai? 

Mat, aš, mamyte, neži- 
nau, kur makaronai auga, ar 
medyje ar laukuose?.. 

Atsiuntė Kietis. 

J Onutės įspūdžiai 


Jau žiema. Dienos rados trum- 
„pos, šaltos. 

Kartą tėvelis pasiėmė su sa- 
vim turgun Onute: mat, reikėjo 
jai batelius pirkti. Tėvelis parda- 
vinėjo javus, derėjosi su pirkėjais, 
© Onutė, neatsitraukdama nuo ve- 
žimo, dairėsi aplinkui. Stebėjo, kas 
ką parduoda, kas kur eina, va- 


žiuoja. Galop tėvelis pasakė jai: 
— Na, dabar mudu eisime 
krautuvėn. 


Onutė nudžiugo. Eidama gatve, 
nenuleido galvelės, stebėjo kiek- 
vieną krautuvės langą, praeivius. 
Prie vienos krautuvės tėvelis su- 
stojo. | 

— Cia mudu Ume 
Onutė norėjo dar pažiūrėti, 
„kas lange išstatyta, bet tėvelis 
< timptelėjo - ją už rankovės vidun. 
Viduje šilta, šviesu. Lentynos ap- 
krautos įvairaus didumo dėžėmis. 
Tėvelis pasisveikinęs paprašė ba- 


telių. 
Pardavėja atnešė kelias dėžes 
batų ir paprašė rinktis. Onutė 


apsiaudavo vienais, kitais batais. 
' Vieni buvo per maži, kiti didesni. 
Tėvelis liepė rinktis dar dides- 
nius. 


m Onutė, —sakė jis—auga, bus ' 


didesnė, tad ir jos koja padidės. 


Tuo tarpu krautuvės durys pra- 
sivėrė ir vidun su šalto oro srove 
įėjo apiplyšęs, pasenęs žmogus su 


mažu berniuku. Prisiartinęs prie 
pardavėjos, paprašė  užkimusiu 
"balsu vaikui veltinių. Pardavėja 


kiek laiko nejudėjo, lyg galvodavo, 
ar šis Žmogus turės pinigų užmo- 
kėti. Šis, atspėdamas jos mintį, 
tarė:— Nebijok tamsta, užmokėsiu. 

Onutė atidžiai sekė šį žmo- 
gų, visai pamiršusi tėvelį, batelius. 
Pardavėja atnešė veltinėlius.  Ber- 
niukas atsisėdęs liesomis ir nuo 


šalčio pamėlynavusiomis rankelė- 
mis avėsi jais. 
— Geri bus, pasigirdo silpni 


berniuko žodžiai. 


Tėvas dar pats įsitikino, pa- 
mygdamas pirštus. Pardavėja pa- 
sakė: 


— Tamsta užmokėsi ' du auksi- 
nus. ir aštuoniasdešimt skatikų. 

Zmogus, įkišęs ranką kešenėn, 
lyg skaitė pinigus; vėliau nedrą- 
siai paklausė: 

— Ar negalima pigiau? 

— Ne, —atsakė pardavėja ir jau 
norėjo padėti veltinėlius atgal. 
Berniuko tėvas vėl pradėjo ieškoti 
kešenėje pinigų. Onutė mintyje 
pradėjo melstis, kad jis greičiau 
rastų. Krautuvėje tuo metu buvo 
švariai apsirengęs vyras. Jis priėjo 
prie pardavėjos ir paprašė paro- 
dyti veltinėlius. Paėmęs juos j ran- 
kas, jis atsegė kortelę ir sako par- 
davėjai: 

— Tamsta pasirikai. Juk čia 
aiškiai parašyta auksinas aštuonias- 
dešimt skatikų. Apiplyšęs žmoge- 
lis žiūri tai į vieną, tai į kitą. Par- 
davėja tyli, nuleidusi galvą, o vy- 
ras toliau sako: 

— Atsiprašau, kad įsikišau, bet 
jutau, kad čia būta nesusipratimo. 

Berniuko tėvas užmokėjo pini- 
gus. Vaikas apsiavė veltinėliais ir 
atsisveikinę išėjo. 

Vyriškis, jiems išėjus, išsiėmė 
piniginę ir padavė pardavėjai auk- 
siną. Onutė išlydėjo juos akimis. 
Matė ji pro langą, kaip“ vaikelis 
apžiūrinėjo sustojęs savo kojas ir, 
pakėlęs galvelę į tėvą, dėkingai 
nusišypsojo. Tėvas paėmė jį už 
rankelės ir abu nuėjo toliau. 

Ir Onutė su tėveliu išėjo iš 
krautuvės. Ji prisiglaudė prie savo 
tėvelio ir tyliai pasakė: „kaip geras 
šis vyras!“. | 

Miglė. 


E 


Vaikeliai, kur jūs būsite Kalė- 
dose ir kokia bus jūsų eglutė? Kai 
kuriems teks matyti eglute mo- 
„<kykloje, bet daugeliui jūsų neteks 
ten jos pamatyti. Nenusiminkite. 
Pasistenkite patys įsitaisyti eglutes 
savo namuose. Zinoma, jos bus gal 
ne tokios prašmatnios, bet žino- 
site, kad jos jūsų. Jūs tik pradė- 
kite rūpintis eglute, tuomet padės 
jums ją įsitaisyti tėveliai, motutės, 
broliukai ir sesutės. Jeigu jūs ne- 
įstengsite padaryti to pavieni, tai 
susidėkite keliese, apsirinkite erd- 
vesnę pirkią ir joje. įsitaisykite. 
Būtų dar geriau, kad jūs visi, vi- 
si, vieno sodžiaus ar net apylinkės 
vaikai, įsitaisytyte vieną bendrą 
eglutę: mat, gaila ir jų per daug 
išskinti, teauga, bus kitoms Kalė- 
doms. 

Išsikirskite eglutę gražią, neper- 
didelę, gražiai apsišakojusią. |sta- 
tykite ją į kaladaitę arba kryžmai 
sukaltas lentas ir pastatykite gerai 
matomoje vietoje. Jeigu pastaty- 
site kampe, puoškite tik vieną jos 
šoną. Puošti pradėkite nuo viršū- 
nės. Viršuje prisekite žvaigždę; ją 
galima pasidaryti iš geltono bliz- 
gančio popieriaus. Ant šakučių pa- 
kabinkite po keletą kankorėžių, 
žvakučių, angelėlių, obuolių, sal- 
„dainių irįkitokių dalykėlių. Apibars- 


tykite eglutę blizgučiais, prikarpę 


V.-ALKURLE LI S 


KALĖDŲ EGLUTĖ 


/ 

iš popieriaus, ir trupinėliais vatos; 
bus, kaip apsnigta ir šarmota. Apties- 
kite rėtežiais, kurių galite pasida- 
ryti iš įvairaus popieriaus ir šiaudų. 
Nuo viršūnės į apačią paleiskite 
kasas; jas pasidarykite taip pat iš 
popieriaus: sulankykite kelis kartus 
popierių ir ikarpykite iš abiejų 
pusių, tik neperpiaukite, ištiesus 
bus gražios kasos. Derinkite taip: 
žvaigždę geltoną, pirmą retežį ža- 
lią, o antrą raudoną. Zvakutes pri- 
sekite prie eglutės liemenio, kad 
jų šviesa peršviestų visą papuoši- 
mą. Apačioje pastatykite geradarį 
šv. Mikalojų arba Prakartėlę. Ir tai 
galima patiems pasidaryti. 

Šv. Mikalojaus galvą su veidu 
iškepkite iš duonos tešlos, duokite 
plaukus, ūsus, barzdą, antakius iš 
baltų vilnų, akis iš juodų sagučių, 
kepurę iš kailio viršun vilnomis, 
liemenį iš medžio, kelnes iš beržo 
žievės, apaukite vyžomis, duokite 
į ranką lazdą ir ant pečių kem- 
pinę—dovanų vaikams. 

Tik padarykite, o jūsų šv. Mi- 
kalojus. bus gražus, kaip ir visa 
eglutė. O kaip džiaugsitės, kad tai 
viskas jūsų pačių padaryta! 

Laikas jau pradėti, nes netoli 
ir Kalėdos, o tiek darbo nepadirb- 
site per dieną. 
Briedis. 


Skambėkite, kanklės 


Skambėkite, kanklės, per amžius, 
Viliokite širdį kiekvieną. 

Lai jūsų garsai aidi, plaukia, ` 
Kutena džiaugsmu mano sielą. 


Man primenat žilą senovę, 
Krivaitį, ugnies vaidilutę, 
Sventuosius miškus, gžuolynus, | 


Gimtinę, ratelį motutės. 


J. Venciūtė. 

Ba LE TUTIS 


(Pasaka) 
Ponas pažiūrėjo šnairomis į — (elk, jau laikas važiuoti. 
ateivį, išmatavo akimis neregėtą Bet Lietutis buvo pavargęs ir 


jo aukštumą ir storumą... 

— Puikus bus bernas, — pa- 
manė ponas. 

— O kiek tu metams nori? 

— Nieko, šviesiausis pone. 

— Kaip tai nieko? Ko čia juo- 
kauji. Pas mane juokų nėra, nes 


tuoj liepsiu tau 50 bizūnų įpilti. 
Supranti? 
— Suprantu, šviesiausis pone. 


Bet tai mano rimtas žodis: jokios 
algos nenoriu, tik prašau, švie- 
siausis pone, metams pasibaigus 
leisti man tris kartus suduoti mano 
lazda į šviesiausiojo pono rūmus 
ir vieną kartą koja spirti tą pono 
dvaro žmogų, kuris pasirodys di- 
džiausias nevydonas esąs. 

— Hm... sumurmėjo ponas, iš- 
girdęs tokius juokingus reikalavi- 
mus. 

— Nu gerai, —sutiko jis. — Gali 
pas mane pasilikti. O kas dėltavo 
kvailų reikalavimų, tai gali nors 
šimtą kartų savo lazda mūrus dau- 
žyti ir visus nevydonus kasdien 
spardyti. 

Ir Lietutis pastojo pas poną 
tarnauti. 


IV. 


Prasidėjo darbai negirdėti, ne- 
rėgėti. Ima arti — visi nuo dyvų 
nesiliauna: viena jaučių pora pa- 
vargsta, kitą kinko, nepajėgia jau- 
čiai traukti plūgo, tai pats traukia. 
Ima akėti, dvariškiai ir užvaizda 
akis išplėtę žiūri: Jaučiai vienas, 
o Lietutis dvejas akėčias paskui 
save tempia. Įdirbo, įtręšė pono 
žemę, kai niekuomet. Dera dešim- 
teriopai daugiau, negu pirma. 
„Kartą žiemą užvaizda siunčia 
bernus miškan malkų. Bernai, anks- 
ti sukėlę, žadina Lietutį: 


nenorėjo tuoj keltis. 

— Važiuokit, —sako,—aš ir taip 
greičiau už jus namo sugrįšiu. 

— Kelk,—sako atėjęs užvaizda. 

— Važiuokit, — sako, — aš vis 
tiek greičiau už juos namo su mal- 
komis grįšiu. 

Pranešė užvaizda ponui, kad 
naujasis bernas yra nepaklusnus. 

Užpyko ponas, atbėgo ir ėmė 
bizūnu tvoti berną. Bet bernas iš 
nuovargio taip kietai miegojo, kad 
nejuto. Įtužęs ponas ėmė jį mušti 
per galvą, per veidą ir išmušė 
bernui vieną akį. Bernas pabudęs 
norėjo trenkti užpuoliką, bet, pa- 
stebėjęs poną, susilaikė, nes buvo 
ponui prisiekęs visus metus būti 
paklusnus. 

Nieko nesakes, šoko iš lovos, 
užsirišo akį ir išvažiavo. Netoli 
miško, kur siauresnis kelias buvo, 
užvertė didžiausį akmenį ir nuva- 
žiavo malkų. Bevažiuodamas susi- 
tiko bernus begrįžtant, bet nieko 
jiems nesakė. Nuvykęs į mišką iš- 
rovė keletą ąžuolų, įsimetė į šla- 
jas į grįžta. Ziūri — bernai stovi 
kelyje ir rita nuo kelio akmenį, 


bet akmuo nė iš vietos. O už- 
vaizda tik keikia, tik pyksta ant 
bernų. 


Lietutis priėjo, pakėlė akmenį, 
kaip plunksną,  pravežė vežimą, 
metė akmenį vėl ant kelio, ir nu- 
važiavo, pasakęs: 

— Aš sakiau, kad ankičiau 
grįšiu namo. 

Ziūri ponas per 
Disita s 

— Žiūrėk, Raganėl (tai) vadi- 
nasi pono žmona), paskiau už ber- 
nus miškan išvažiavo, o pirmas 
parvažiavo. Duosiu tiem; tingi- 


langą £ ste- 


niams, tai atsimins, kuomet gimę. 
ziūrėk. Raganiut! — stebisi ponas, 
— taigi jis ąžuolus su šaknimis 
parvežė!.. 

Kartą išsirengė ponas medžioti. 
Pasiemė su savim daug bernų ir 
Lietutį. Nuvyko į pačią girios gi- 
lumą. Daug primedžiojo žvėrių, 
bet daugiausia jų primušė Lietu- 
tis. Stebėjosi ponas ir visi. 


Staiga bemedžiojant užpuolė 
poną didžiulis lokys. Vienas ber- 
nas puolė ginti, bet lokys jį tuoj 
po savim pametė. Ponas, tuo pasi- 
naudojęs, pabėgo. Lokys, pasime- 
tęs berną, norėjo perkandęs jam 
kraują išgerti, bet tuokart pamatė 
Lietutis, pripuožs viena ranka už- 
smaugė lokį ir išgelbėjo nelaimin- 
gąjį. Bernas buvo vos: gyvas, visas 
kraujais apsipylęs. Nors jis ir iš- 
gijo, bet sveikatos nebeturėjo ir 
dirbti nebegalėjo. Tačiau ponas 
jo ne tik neglobojo, bet dažnai jį 
liepdavo plakti, kad nepadarydavo 
užduoto darbo. Pagaliau, vieno po- 
kylio metu liepė tam bernapalai- 
kiui įlipti į medi ir užkukuoti. Kai 

įsilipęs užkukavo, ponas, 
pasiėmęs šautuvą, nušovė ir iš to 
turėjo daug saldaus juoko, kad 
tokia didelė gegužė pasisekė jam 
nudėti. 

Tokie ir panašūs pono Žiauru- 
mai tekdavo Lietučiui beveik kas 
dieną pono dvare matyti. Matė tai 


bernas 


visa ir, dantis suspaudęs, kentė, 
laukė savo laiko. 
V. 

Pagaliau, atėjo metų galas. 


Nuėjo Lietutis pas poną ir sako: 
— Pasibaigė tarnavimo metai, 

atėjau atsiimti užmokesčio, kaip 

buvo susiderėta. 

Ponas nudžiugo. 

— Gerai, gerai. 
nori mano nevydoną 
daryk su juo. 

— Mat, šviesiasis pone, dides- 
nio nevydono tame dvare neradau, 
kaip tamstą, šviesiausias pone. 
Taigi ir atėjau pas poną koja pa- 
spirti. 


Pasirink kurį 
ir, ką nori, 


(B. d.). 


RAIDES 


Nežinau, kaip atsitiko, 
A su i labai supyko — 


Skyrium a, skyrium i, 
Raidės nieko sau abi, 

Kai sustoja šalimai, 

Tuoj ir šaukia — ai, ai, ai/ 


Nežinau, kas kaltas buvo, 
A ir u draugystė griuvo — 
A nuo u kol toli, 
"Raidės nieko sau abi, 
Kai sustoja tik arčiau, 
Tuoj ir loja — au, au, au! 


Ką vargšelis aš darysiu, 
Kaip diktantą parašysiu — 


„Abei,abeu 
Padarys man daug klaidų. 
Laibas Lauras reiks rašyt. 
Labas Laras reiks skaityt. 


Tarė u ir tarė i: 
Ir viena galiu aš būti. 
Tarė u ir tarė i: 
Būsim mes kartu abi, 
Bet ką veiksi tu paskui, 
Kai išeis tau — ui, ui, ui? 

RAROTOS 


Po mūsų kojų dunda sušalusi 
žemė. Einame skubiai. Visi užsi- 
kvėpavę. Vos kvapą įstengdami at- 
gauti. Pirmosna rarotosna šiemet 
einam, nesinori pavėluoti. Ankstaus 
ryto vėjas lekioja apie veidus, rau- 
na nuo mūsų drabužius. Kartais 
stumia atgal, kartais šonan, ar vėl, 
kai paims į priekį nešti, tai neša 
ir neša. Tada net bėgti reikia. Ry- 
to prieblandoj už kelių žingsnių 
nematom jau. Einam kojom čiup- 
„dami kelią. Kartais reikia panerti, 
o kai kada net nuo pakriaušės nusi- 
ritenti. Nors kelias žinomas, bet 
kas jį visą tamsiai atsimins. Iš vie- 
no kalnelio kylame į kitą, iš vieno 
miškelio klumpsime kitan. Paga- 
iau, išėjome didesnin kelian. Pa- 
kelėję, visai ties mūsų kojomis 
pliumpsi ežero bangos, plaudamos 
mieguos paskendusią velėną. Drėg- 
„nas oras net drebulia mus nukre- 
čia. Bet paežere ilgai netenka eiti. 


Ikopiame kalnutin — ir miškas. 
Pušų viršūnės šniokščia, lyg sek- 
damos baisią pasaką. Kartais su- 


braška šakos, kartais skersai kelią 
nututurkčiuoja pakilęs iš miego 
pilkasai ilgaausis. Jau balti kapi- 
nių kryžiai. Lyg naktiniai sargai 
šaly kelio sustoję, kurie saugoja 
tą keistą kapinių tylą. Mes praei- 
name pro juos be kepurių, kalbė- 
dami „Viešpaties Angelas“ ir „Am- 
-žinąjį atilsį“. Bažnyčia jau visai 
netoli, prie šventoriaus iš šakose 
pakabintų maišų grumkši arkliai 
dobilus ir šieną. Važiuotų nedaug. 
-Suskubome laiku. Keliais dar gir- 
dime įvairiose pusėse niuoksi ir 
tarškia. Žmonės renkasį kai musės. 
Garsiau sukalbėti lyg bijodami. Iš 
bažnyčios pro langus skverbiasi 
-oran geltonos šviesos. Varpnyčioje 
jau sugaudžia varpai. Dar pusė 
valandos laiko iki rarotoms prasi- 


dėsiant. Bet seniai ir vaikai jau 
kemšasi bažnyčion. Šventoriuje ar 
už šventoriaus būreliais stovinėja 
tik jaunimas. Rytuose rausta dan- 
gaus kraštas. Padebesėmis bėga 
raudonos spindulių  brūžės, vis 
aukščiau ir aukščiau dangaus skliau- 
tu kopdamos. Zvaigždės, kurios tik 
iš namų išėjus buvo dar tai šen 
tai ten lyg pro miglą matomos, 
seniai išnyko. Kurį laiką pastovėję, 
ėjome bažnyčion ir mes drauge 
su kitais. 

Ilgai laukti neteko. Tuoj sušvi- 
to visas didysai altorius. Žvakės 
smailais liepsnų liežuviais stiepėsi 


į viršų, lyg lubas „pasiekti norėda- 


mos. Virš durų į zakristiją suskam- 
bėjo varpelis. Visa bažnyčia su- 
klaupė, kaip vienas vyras. Vargonai 
pradėjo urgsti lyg kur tolumoj per- 
kūnas, bet po kelių akimirkų jeu 
kopinėjo jais ploni ploni balseliai, 
Kunigas giedojo. Dažnas vis at- 
kreipdavo galvą į Vargonų pusę, 
nes iš ten viso atsakymai į kuni- 
go giedojimus iš daugelio burnų 
plaukė, 

Kai po visų maldų ir pamokslo 
išėjome iš bažnyčios, buvo trupu- 
čiuką balta žemė ir tvoros. Mažy- 
tės snaigelės krito lengvai lengvai 
lyg pūkeliai. Saulė, lyg aštriu peiliu, 
raikė rausvus debesėlius. Ji buvo 
geltonai rausva, šilimos maža siuntė, 
bet buvo maloni maloni. Kiekvie- 
nas į ją galėjome laisvai pažiūrėti. 

Daugelis dar nuėjo klebonijon 
pasiimti laikraščių, bet visi kiti iš- 
siskirstė keliais ir takeliais, pasipil- 
dami po plačius laukus. Margaska- 
rės moterys ir pilkasermėgiai vy- 
rai, pėsti ir važiuoti skubėjo na- 
muosna. 

"lr mes, vėl savan būrelin susi- 
metę, klumpsėjome, mindami gruo- 
do sukaustytą žemę. r. 


UA a IL MAREELIS AS 


NEAPDAIRI ADYTOJA 


Tai prakiūro kojinytė, Po trumputės valandėlės 

Lyg Margiuks prakrimstų ją; Vis dėlio mergelė mūs 

Kaip ją reiks nūn suadyti! — Ieško siūlų, adatėlės, 

Taip sau skundės Kotryna. Nes žut-būt, kas bus nebus — 


Ryžos kojinę taisyti. | Bet, o varge! Mūs mergelė. 


Na, ir matote, vaikai, ` Adė taip neapdairiai, 
Kaip sulinkusi Katrytė Kad... kojinę prie suknelės. | 
Jau darbuojasi rimtai. Savo priadė stipriai. 


cH 


e 


VARP ELTS 


Nr. 33 


Belizaras ir jo duktė 


Ten, kur dabar yra Turkija, 
Bulgarija, Graikija, Sirija, Irakas, 


Palestina ir Egiptas, senovėje bu- 
vo galinga Bizantijos imperija su 


sostine Konstantinpolyje /dabar 
Istambule). | 
Prieš tūkstantį ir tris šimtus 


metų Bizantiją valdė ciesorius Jus- 
tinijonas. Jo kariuomenės vadu bu- 
vo narsusis Belizaras. 

Belizaras. augo vargingoje šei- 
moje. Betarnaudamas kariuomenė- 
je, jis pasižymėjo ir, pagaliau, tapo 
vyriausiu kariuomenės vadu. 

Bizantijai priešų nestigo. Jos 
turtingi kraštai su dideliais mies- 
tais viliojo ne vieną kaimyną ka- 
ralių pabandyti šis tas iš jos pa- 
grobti. 

Rytuose persų šachas nusiuntė 
40 tūkstančių kariuomenės Bizan- 
"tijos kraštų plėšti. Justinijonas ga- 
lėjo tik 20 tūkstančių išstatyti. Tos 
kariuomenės vadu buvo Belizaras. 
Dideliame ir labai kruviname mū- 
šyje jis sunaikino priešo kariuo- 
menę. Persų valdovas padarė su 
Justinijonu labai naudingą Bizanti- 
jos imperijai taiką. 

Neilgai teko Belizarui ramiai 
gyventi. Jau kitais metais, numal- 
šinęs kilusias sostinėje Konstanti- 
nopolyje labai pavojingas riaušes, 
gresiančias Justinijonui netekti sos- 
to, Belizaras turėjo eiti prieš van- 
dalus. 

Ši karinga tauta turėjo sukurusi 
savo valstybę šiaurės Afrikoje. Ji 
ne kartą naikino pietinius Bizantijos 
kraštus. Justinijonas išsiuntė Beli- 
zarą su kariuomene prieš vandalus. 
Negausi buvo Belizaro kariuomenė, 
vos 15 tūkstančių žmonių ir kelios 
dešimtys karo laivų. Tačiau ir tiek 
pakako Belizarui jis sumušė 
vandalus, paėmė jų sostinę Karta- 
ginos miestą, sugavo į nelaisvę 
patį karalių ir atvežė į Konstanti- 


nopolį Justinijonui parodyti. Nu- 
džiugęs Justinijonas leido Belizarui, 
senovės romėnų papročiu, padaryti 
triumfą — pergalės eiseną. Paimta- 
sis į nelaisvę vandalų karalius 
ėjo triumfo eisenoje paskui Beli- 
zaro važį. Be to, Belizarą pagerb- 
damas, Justinijonas liepė mušti pi- 
nigus su jo atvazdu. 

 Belizarui teko kariauti su ostgo- 
tais, kurie tuomet savo valdžioje 
laikė Italiją ir Siciliją. Belizaras 
laivais nuvežė kariuomenę į Sici- 
lijos salą, iš ten į Italiją. Netrukus 
jis paėmė vieną po kito Sirako, 
Palermo ir Neapolio miestus. Ost- 
gotų karalija buvo Belizaro nuka- 
riauta ir prie Bizantijos prijungta. 
Jis kariavo ir su bulgarais. Tame 
kare jam pavyko priešas nugalėti 
ir padaryti su jais naudingą savo 
tėvynei taiką. 

Visuose savo dideliuose karo 
žygiuose Belizaras pasirodė esąs 
ištikimas imperatoriaus tarnas. Bet 
jo žygiai ir valdovo didelis juo pa- 
sitikėjimas bei rodoma jam valsty- 
bėje pagarba pagimdė niekšų ir 
nedėkingų dvariškių sielose pavydo 
jausmą. Dvariškiai pradėjo Belizarą 
įvairiais būdais Justinijonui skųsti, 
visaip jį juodinti ir šmeižti. Pra- 
džioje imperatorius nesidavė įtiki- 
namas. Tačiau nuolat kartojami 
šmeižtai pasiekė tikslą. Justinjioną 
labiausiai baugino tai, kad kariuo- 
menė buvo atsidavusi Belizarui. 
Jei Belizaras būtų panorėjęs, jis 
būtų galėjęs nuversti imperatorių 
nuo sosto ir pats tą vietą užimti. 
Tačiau kilnusis vadas nė nepagal- 
vojo apie tai. Pagaliau, Justinijonas, 
bijodamas, kad Belzaras galįs, iš 
tikrųjų, padaryti perversmą, liepė 
savo ištikimiesiems slapta suimti 
Belizarą ir uždaryti jį kalėjiman. 
Maža to. Norėdamas ateityje iš- 
vengti Belizaro keršto, Justinijonas 

liepė karšta geležimi išdeginti 
didvyrio akis. Ziaurūs ir beširdžiai 
budeliai išpildė tą įsakymą. 

Ir taip, vienas didžiausių Bizan- 
tijos karvedžių paliko aklas. Pik- 
tiems dvariškiams vis dar buvo 
maža. Jie įtikino imperatorių, kad 
šis išvytų Belizarą iš valstybės. 
Buvo paskelbtas pranešimas, kad 
reikalingas žmogus, kuris akląjį 
karo vadą išvestų iš Konstantino- 
polio ir iš imperijos. Buvo tai pa- 
vojingas darbas, nes kerštingieji 
dvariškiai būtų persekioję drąsuolį. 
Tik po ilgesnio laiko atėjo pas ka- 
lėjimo viršininką jaunuolis, kuris 
pasisakė norįs būti Belizaro kelve- 
džiu. Atsidarė sunkūs kalėjimo 
vartai ir pro juos iškeliavo Beliza- 
ras su savo kelvedžiu. 

Patį Belizarą nestebino nežmo- 
niškas valdovo nedėkingumas. Jis 
gerai pažinojo piktų ir žemų žmo- 
nių sielas. Tad vyriškai iškentė jis, 
kada karšta geležis palietė jo akis 

T 
ir paliko jį beregiu. Labiausiai at- 
jautė Belizaras tai,;kad jam reikėjo 
skirtis su šeima, su mylimąja duk- 
rele Irena. 


Išėjęs iš kalėjimo, jis tuojau pa- 
prašė kelvedžio nuvesti jį pas duk- 
terį. Užgirdęs tokį įsakymą, kelve- 
dis ėmė balsu verkti ir puolė Be- 
lizarą glamonėti ir bučiuoti. Tas 
kelvedis buvo Belizaro mylimoji 
dukra Irena, 


Ji, sužinojusi apie skelbimą, ne- 
paisydama pavojų, tuojau atvyko 
gelbėti tėvą iš drėgno ir sun- 
kaus kalėjimo. 

Irena buvo savo didžiajam tė- 
vui tikras angelas sargas. Turėda- 
mas tokią dukterį ir patirdamas iš 
jos daug meilės, Belizaras, kurį 
taip nuskriaudė žmonės, nesijautė 
toks vargšas ir nelaimingas. Pir- 
mykštę pagarbą ir įturtus jam at- 
stojo jo dukters pasišventimas ir 
meilė. „5. 


Be saulutės 


Debesėliai, neslėpkit saulutės, 
Skriskit, skriskit padangių keliu, 
Be saulutės lapeliai nukrito, 
Be saulutės nėra čia gėlių. 


Nebečiulba pilki vyturėliai, 


Nebėra žolynėlių žalių, | 
neslėpkit saulutės, 


Debesėliai, 


Skriskit, skriskit padangių keliu. 


— Ar į pietus mums skrist su paukšteliais, 
Ar į šiaurę su vėtrom šaltom? 

Čia vis tiek atkeliavus žiemužė 

Apdengs žemę sniegulėm baltom, 


"Tuoj žydės jūsų girios ir sodai 
Sidabrinėm žvaigždutėm šaltom, 
Ar į pietus mes skrisim su paukščiais, | 


Ar į šiaurę su vėtrom baisiom... 

Gera buvo vasarą 


TRUPINĖLIAI 


Erelių plėšrumas 


Ereliai — plėšrūs paukščiai. Jie 
kai kada puola ir žmones. Štai kas 
atsitiko pereitais metais Danijoje, 
Beintiorde. 

Septynerių metų berniukas vie- 
nas žaidė smilčių krūvoje, kuri buvo 
už 200 metrų nuo namų. Staiga 
berniuko tėvai išgirdo jį šaukiant 
ir pamatė šiurpų vaizdą: didžiulis 
erelis, įsikabinęs savo stipriais na- 
gais į vaiką, skrido į viršų. Vaikas 
ėmė spardytis, rankomis mušti gro- 
buonį. Jam pavyko išsivaduoti iš 
paukščio nagų ir nubėgti namų link 
per 50 žingsnių. Įnirtęs erelis ne- 
norėjo atsisakyti grobio, kurį jau 
kartą buvo nutvėręs. Jis vėl puolė 
vaiką ir smarkiai įkirto jam snapu 
į petį. Vaikas parvirto. Erelis, grie- 
bęs jį už kelnaičių, vėl pakilo su 


Redaktor i wydawca Liudwik Cycenas. 
` Leidėjas ir re 


VARPELIS 


aktorius Liudvikas Cicėnas. 


Nr 33 


juo. Tėvai šaukė, bėgo paskui, bet 
padėti negalėjo. Laimė, kad kelnai- 
čių medžiaga buvo nestipri, neiš- 
laikė vaiko sunkumo. Vaikas iš 20 
metrų aukščio nukrito žemėn, pa- 
taikęs į smilčių krūvą. Jis tik susi- 
trenkė, susižeidė, bet išliko gyvas. 

Erelis ilgą laiką dar sukinėjosi 
toje vietoje, palydėjo vaiko atbėgu- 
sius gelbėti tėvus iki namų, bet 
užpulti neišdrįso. 


OO O OO O O O O O Eo 


ŽAIDIMAI 


„ Dažai pardavinėti 


Abiejuose aikštelės ar kambario 
galuose pažymimi namai. Viename 
gale yra pirkėjo, kitame pardavėjo 
namai. Pardavėją ir pirkėją išsi- 
renka patys žaidėjai. Kiti žaidėjai— 
dažai. Vardus paskirsto pardavėjas. 


Pardavėjas ir dažai suseda savo 
namuose, o pirkėjas ateina iš kito 
galo ir prašo parduoti dažų. Par- 


davėjas klausia: „Kokių nori dažų?“ 
Pirkėjas atsako: „Raudonų“. Tada 
berniukas, kuris turi raudonų dažų 
vardą, keliasi ir bėga, o pirkėjas jį 
gaudo, Jei sugauna, nusiveda į savo 
namus; jei ne, pabėgėlis užima par- 
davėjo vietą, o tas sėda į jo. Žai- 
džiama ligi pagauna ir patį parda- 
vėją. | 


eleli ielo ES ES EE 


LAIŠKŲ DĖŽUTĖ. 


Svyruonėlis. „Senelės pasakojimai“ 
tiks, įdėsime. Eilutės dar ne visai geros. 
Kazl. iš Dargužių. Atsiųstą pasa- 

kojimą pamėginsime įdėti. 
Vytautas R. Viskas gražiai surašyta. 

Ką galėsime — įdėsime. 

Druk. „RUCH“. Wilne 
Vilnius „RUCH“ spaustuvė 


